Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 210/13/8811	Trebišov, 21.8.2015
EEČ : 2-69-418-2015

U Z N E S E N I E

Trestná vec:	obvinený XXXXX a spol.  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Trebišov
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trebišov zo dňa 30.5.2014, spisová značka 1 Pv 210/13/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Trebišov zo dňa 30.5.2014, spisová značka 1 Pv 210/13/8811, bola určená všetkým obvineným skúšobná doba v trvaní 12 mesiacov.
Odôvodnenie:
	Uznesením prokurátora Okresnej prokuratúry v Trebišove sp. zn. 1 Pv 210/13/8811 zo dňa 30.05.2014 bolo podmienečne zastavené trestné stíhanie proti XXXXX a XXXXX pre prečin ublíženia na zdraví podľa § 156 ods. 1 Tr. zákona spáchaný v jednočinnom súbehu s prečinom výtržníctva podľa  § 364 ods. 1 písm. a/ Tr. zák. formou spolupáchateľstva podľa § 20 Tr. zák., pričom im obom bola stanovená skúšobná doba v trvaní 12 /dvanásť/ mesiacov.     

	Toto uznesenie prokurátora Okresnej prokuratúry v Trebišove nadobudlo právoplatnosť 23.06.2014  a skúšobná doba skončila  23.06.2015.

	Podľa § 217 ods. 1 Tr. poriadku prokurátor zisťoval, či sa obvinení XXXXX a XXXXX v skúšobnej dobe osvedčili. Bolo zistené, že obvinení v mieste trvalého bydliska požívajú dobrú povesť. XXXXX bol počas skúšobnej doby riešený priestupkovo, avšak tieto konania voči nemu boli zastavené. XXXXX bol počas skúšobnej doby opakovane uznaný vinným z drobných priestupkov, pričom mu ako sankcie boli uložené pokarhania, resp. pokuta vo výške 10,- €. Z odpisov z registra trestov vyplýva, že počas skúšobnej doby neboli odsúdení a podľa správy z OR PZ Trebišov proti ním ani nebolo vedené trestné stíhanie na území SR.
	
Keďže obvinení viedli počas skúšobnej doby riadny život, nedopustili sa žiadnej trestnej činnosti, iba menej závažného protispoločenského konania, prokurátor Okresnej prokuratúry  v Trebišove rozhodol, že sa obvinení osvedčili s tým, že právoplatnosťou rozhodnutia o osvedčení nastávajú účinky zastavenia trestného stíhania v zmysle ustanovenia § 9 ods. 1 písm. e Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Maroš Sabo
prokurátor